**Meghívó projektindító sajtótájékoztatóra**

Az INTERREG V-A Szlovákia-Magyarország Együttműködési Programban megvalósuló **BUILCOGREEN** projekt vezető partnere, az Arrabona EGTC ezúton meghívja a tisztelt érdeklődőket projektindító sajtótájékoztatójára.

Az Arrabona EGTC területén lévő települések zöldebbé tételére irányuló intézményi együttműködés a társuláshoz tartozó települések, önkormányzataik és településüzemeltetési szolgáltatóik magasabb fokú együttműködését célozza meg. Az Arrabona EGTC alapító tagjai kiváló és széleskörű tapasztalatokkal rendelkeznek különböző városi szolgáltatások terén, amelyeket szeretnének továbbadni a többi tagtelepülésnek mind elméleti, mind gyakorlati tudás formájában.

A sajtótájékoztató időpontja: **2017. 11. 30. (csütörtök), 11:00-12:00**

A sajtótájékoztató helyszíne: **Győr Városháza Zeichmeister terem** (Győr, Városház tér 1)

A sajtótájékoztató tervezett programja:

Köszöntők:

**Borkai Zsolt** Győr Megyei Jogú Város polgármestere

A BUILCOGREEN projekt tervezett tevékenységeit **Herke Zoltán** projektmenedzser mutatja be.

Együttműködési megállapodást ír alá **Borkai Zsolt** Győr Megyei Jogú Város polgármestere, **Sági Géza** Győr-Szol Győri Közszolgáltató és Vagyongazdálkodó Zrt. elnök-vezérigazgatója és **Sárkány Péter** az Arrabona EGTC igazgatója.

Megtisztelő részvételét a sajtótájékoztatón előre is köszönjük.

Részvételi szándékuk megerősítését a mellékelt regisztrációs űrlap kitöltésével és a matus.eva@arrabona.eu e-mail címre való visszaküldésével kérjük jelezzék felénk legkésőbb 2017. november 22-ig.

Rendezvényünk a Builcogreen (kód: SKHU/1601/4.1/040) című projekt részeként, az Interreg V-A Szlovákia-Magyarország Együttműködési Program keretében az Európai Regionális Fejlesztési Alap támogatásával valósul meg. A programról részletes információ a [www.skhu.eu](http://www.skhu.eu) oldalon található. Az ezen a meghívón található és a rendezvényen elhangzó információ nem feltétlenül tükrözi az Európai Unió hivatalos álláspontját.